राजस्थान के हिंदी लेखन को प्रोत्साहित, सम्मानित करने के उद्देश्य से प्रयास संस्थान, चूरू द्वारा दिए जाने वाले डॉ. घासीराम वर्मा साहित्य पुरस्कार वर्ष 2012 की घोषणा कर दी गई है।प्रयास संस्थान के अध्यक्ष दुलाराम सहारण ने बताया कि इस वर्ष यह पुरस्कार हिंदी के जाने-माने साहित्यकार-संपादक कांकरोली के कमर मेवाड़ी को हिंदी कथाकृति ‘जिजीविषा और अन्य कहानियां’ के लिए दिया जाएगा। उन्होंने बताया कि वर्ष 2008 से प्रारंभ डॉ. घासीराम वर्मा साहित्य पुरस्कार का यह पांचवां सोपान है। उल्लेखनीय है कि इससे पहले वर्ष 2008 में जोधपुर के डॉ. सत्यनारायण को कहानी संग्रह ‘सितम्बर में रात’, वर्ष 2009 में जोधपुर की ही मनीषा कुलश्रेष्ठ को कहानी संग्रह ‘कठपुतलियां’ वर्ष 2010 में जयपुर के कवि हेमंत शेष को काव्य संग्रह ‘जगह जैसी जगह’ तथा वर्ष 2011 में जयपुर के ही कथाकार रत्नकुमार सांभरिया को कहानी संग्रह ‘खेत तथा अन्य कहानियां’ के लिए उक्त पुरस्कार प्रदान किया जा चुका है। इसी शृंखला के तहत वर्ष 2012 में कमर मेवाड़ी की कथा पुस्तक ‘जिजीविषा और अन्य कहानियां’ को पुरस्कृत करना पांचवा पड़ाव होगा।